هل توحي لكم هـذي السالفـة بشيء ما ؟؟؟
2012-11-29 :: صديق الرابطة العراقية :: مرة جان اكو تكرمون جلب مخبل يمشي بالغابــة. و يوم من الايام الأسد نايم فاجه الجلب وربط رجله بالشجرة. صحى الأسد وشاف نفسه مربوط شكد عيييب.. كام يـزئـر ويزمجر ولا مـن مجيب..!
وفجأة اجه الحمار من بعيد، يباوع لك معقوله هذا الأسد مربوط؟ فقال له الأسد : يا حمار يا ابو صابر دخيلك فك قيـدي وآني عهد عليه انطيك نص الغابة..!
تردد الحمار شوية باوع يمنه باوع يسره، بعدهـا قرر يفك قيد الاسد.. ولكن لما وقف الأسد وشاف نفسه مسيطر قال للحمار: بطلت ما أنطيك نص الغابة..!
قال الحمار؛ ليش يا زعيم، ووعدك وعهدك؟ فجاوبة الأسد ما أنطيك نص الغابة بس أريد انطيك الغابة كلها.. لأن هيجـي غابـة اللي بيها الربط والحل بيد الجلاب والحمير متنراد..!
ما أدري تذكركم هاي القصة بفد شي ؟؟؟